stanford-oval/wikipedia huggingface dataset:
Emiliano Alfaro

| Henkilötiedot |
| --- | --- | --- | --- |
Koko nimi: Emiliano Alfaro Toscano
Syntymäaika: 28. huhtikuuta 1988 (ikä 36)
Syntymäpaikka:  Montevideo, Uruguay
Pelipaikka: hyökkääjä
Pituus: 173 cm
Seura
Seura:  Liverpool (lainassa Laziosta)
Seurat
| Vuodet | Seura | O | (M) |
| 2006–2011 |  Liverpool | 107 | (40) |
| 2010 | →  San Lorenzo (laina) | 18 | (2) |
| 2012– |  Lazio | 8 | (0) |
| 2012–2013 | →  Al Wasl (laina) | 24 | (17) |
| 2014– | →  Liverpool (laina) | 13 | (4) |
| Yhteensä | Yhteensä | 170 | (63) |
Maajoukkue
| 2011– |  Uruguay | 1 | (0) |
 Seurajoukkueuran tilastot kattavat vain kansalliset sarjat, päivitetty 11. tammikuuta 2015.  Maajoukkueuran tilastot päivitetty 11. tammikuuta 2015.
Emiliano Alfaro Toscano (s. 28. huhtikuuta 1988 Montevideo, Uruguay) on uruguaylainen jalkapalloilija, pelipaikaltaan hyökkääjä. Hän edustaa kaudella 2014–2015 Uruguayn toiseksi korkeimmalla sarjatasolla pelaavaa Liverpoolia, jossa hän on lainalla Italian pääsarjan Serie A:n SS Laziosta.
Alfaro nousi Liverpoolin edustusjoukkueeseen kaudella 2005–2006. Hän pelasi ensimmäisenä kautenaan kuusi ja toisenaan 12, mutta kolmantena kautenaan 2007–2008 jo 28 ottelua. Kaudella 2008–2009 Alfaro saavutti ensimmäistä kertaa Uruguayn pääsarjassa kymmenen maalin rajan, kuten myös seuraavalla kaudella, jolloin hän teki 13 maalia vain 15:ssä ottelussa. Liverpool lainasi Alfaron kesken kauden Argentiinan pääsarjan Club Atlético San Lorenzoon, jossa hän onnistui maalinteossa vain kahdesti 18:ssa ottelussa.
Palattuaan Liverpooliin Alfaro ehti pelata vielä 25 sarjaottelua ja tehdä niissä 12 maalia, kunnes Italian pääsarjan Serie A:n SS Lazio hankki hänet tammikuussa 2012. Siirtosumma oli 3,2 miljoonaa euroa. Kauden 2011–2012 kevätpuoliskolla Alfaro pelasi Laziossa kahdeksan sarjaottelua, mutta ei onnistunut maalinteossa. Syksyllä 2012 Lazio lainasi hänet Yhdistyneiden arabiemiirikuntien pääsarjan Al Wasliin, jossa hän pelasi erinomaisen kauden tehden 24:ssa ottelussa 17 maalia. Kaudeksi 2013–2014 Alfaro palasi Lazioon, muttei päässyt koko kauden kertaakaan kokoonpanoon Serie A:ssa. Elokuussa 2014 Lazio lainasi hänet kaudeksi 2014–2015 takaisin Liverpooliin.
Uruguayn maajoukkueessa Alfaro on pelannut yhden ottelun vuonna 2011 (tilanne 11. tammikuuta 2015).
Ernst Viktor von Rehausen

Ernst Viktor von Rehausen (2. tammikuuta 1851 Helsinki – 15. kesäkuuta 1924 Helsinki) oli suomalainen juristi ja virka- ja moninkertainen valtiopäivämies.
Von Rehausenin vanhemmat olivat lääninsihteeri, laamanni Kristian Adolf Verner von Rehausen ja Aurora Richter ja puolisot vuodesta 1893 Fanny Klara Lovisa Mörtengren (k. 1917) ja vuodesta 1920 Ingrid Ingeborg Sandberg.  Von Rehausen tuli ylioppilaaksi Helsingissä, suoritti oikeustutkinnon 1875 ja sai varatuomarin arvon 1879. Hän oli lääkintöhallituksen sihteeri 1884–1891 ja  Suomen Pankin asiamies 1891–1920. Von Rehausen oli aatelissäädyssä edustaja valtiopäivillä 1882, 1885, 1888, 1897, 1899, 1900, 1904–1905 ja 1905–1906.
Von Rehausenin veli oli juristi, virka- ja valtiopäivämies Karl Gotthard Werner von Rehausen.
Eurydome

Eurydome on Jupiteria retrogradiseen suuntaan kiertävä, epäsäännöllinen, Pasiphaë-ryhmän kuu. Sen löysi ryhmä Havaijin yliopiston astronomeja vuonna 2001. Kuu sai silloin väliaikaiseksi nimekseen S/2001 J 4. Eurydome on halkaisijaltaan noin 3 kilometriä ja se kiertää Jupiteria noin 23,1 miljoonan kilometrin etäisyydellä kiertoajan ollessa 717 päivää. Radan inklinaatio on 150° ja eksentrisyys 0,2758.
Nykyisen nimensä kuu on saanut kreikkalaisesta mytologiasta.
Erkki Hyytinen

Erkki Lauri Hyytinen (7. elokuuta 1928 Oulainen – 20. toukokuuta 1987 Oulu) oli suomalainen uittopäällikkö, YLE:n Oulun aluepäällikkö ja kirjailija.
Hyytinen valmistui sahateknikoksi 1957. Hän toimi uittopäällikkönä Oulussa vuoteen 1968 saakka ja sen jälkeen hän johti Oulun alueradiota Yleisradion aluepäällikkönä eläkkeelle jäämiseensä vuoteen 1985 saakka.
Hyytinen julkaisi kaksi omiin elämänkokemuksiinsa perustunutta romaania 1960-luvun alussa. Hän poltti julkisesti huhtikuussa 1965 käsikirjoituksen, jonka hän kertoi olleen kolmannen, Oulun historiaan liittyneen  romaaninsa käsikirjoituksen. Teko oli vastalause  Oulun kaupungin harjoittamalle nuivalle kulttuuripolitiikalle.
Hyytinen julkaisi seuraavan kirjansa vasta 1980-luvun alussa.
Hyytinen kirjoitti lähinnä elämäkerraksi luokiteltavan teoksen, Utajärvellä ja Suomussalmella  eläneestä ensimmäisestä suomenkielisestä naislyyrikosta Isa Aspista. Hän kirjoitti lisäksi kaksi näytelmää, Tapahtui Kurimossa sekä Runo ja rauta.
Keskustapuoluelaisen Hyytisen aika Yleisradion Oulun aluepäällikkönä oli radion politisoitumisen aikaa. Hänellä oli koko päällikkökautensa ajan voimakkaita ristiriitoja vasemmistolaisten toimittajien kanssa. Ne veivät häneltä voimia kirjailijana ja paikallisradion uudistajana, jollainen hän olisi halunnut olla. Hän olisi halunnut kuuntelijat entistä näkyvämmin ja kuuluvammin mukaan radio-ohjelmien tekoon. Aika ei ollut tuolloin vielä kypsä hänen näkemyksilleen ja tavoitteilleen.
Erkki Hyytinen toimi Oulun läänin taidetoimikunnan puheenjohtajana 1970-luvun lopulla. Hän käytti 1960-luvulla lehtikirjoituksissaan Liitto-lehteen (nyk. Suomenmaa) nimimerkkiä Parila.
Teoksia

Kulo, romaani.   WSOY 1960
Tapahtui Kurimossa,näytelmä.   1961
Pato, romaani.   WSOY 1962
Matka, romaani.   Pohjoinen 1981
Runo ja rauta, näytelmä.   1981
Isa Asp, elämä ja valitut runot. Runot suomentanut Mikko Kilpi.   Pohjoinen 1983
Palkinnot

Oulun kaupungin tunnustuspalkinto 1961
Esporlatu

| Esporlatu (Isporlàtu) |
| --- | --- |

 Sijainti Sassarin maakunnassa
 Esporlatu
 Koordinaatit: 40.385°0′0″N, 8.990°0′0″E 
Valtio:   Italia
Alue:  Sardinia
Maakunta:  Sassari
Pinta-ala:  
 – Kokonaispinta-ala:  18,40 km²
Korkeus:  473 m
Väkiluku:  396
Aikavyöhyke:  UTC+1
 – Kesäaika:  UTC+2
Postinumero:  07010
Suuntanumero(t):    079
Rekisterikilpi:  SS
 
 http://www.comune.esporlatu.ss.it/index.asp 
Infobox OKVirheellinen NIMI-arvo: 
Esporlatu (sardiksi Isporlàtu) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 396 asukasta (vuonna 2016) ja sen pinta-ala on 18,40 neliökilometriä. Se sijaitsee 473 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Esporlatu Wikimedia Commonsissa
Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
Elise Vanderelst

| Mitalit | Mitalit | Mitalit |  |
| --- | --- | --- | --- |
|  Elise Vanderelst 2020. |  Elise Vanderelst 2020. |  Elise Vanderelst 2020. |  |
Maa:   Belgia
Naisten yleisurheilu
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Toruń 2021 | 1 500 metriä |  |
| Maastojuoksun EM-kilpailut  | Maastojuoksun EM-kilpailut  | Maastojuoksun EM-kilpailut  |  |
|  Pronssia | Dublin 2021 | sekaviesti |  |
Elise Vanderelst (s. 27. tammikuuta 1998) on belgialainen keskimatkojen juoksija, sisäratojen Euroopan-mestari.
Vanderelst karsiutui 800 metrin juoksun välierissä Calin alle 18-vuotiaiden MM-kilpailuissa 2015. Hän sijoittui samalla matkalla neljänneksi alle 20-vuotiaiden MM-kilpailuissa Bydgoszczissa 2016 ja seitsemänneksi saman ikäluokan EM-kilpailuissa Grossetossa 2017.
Vanderelst karsiutui 1 500 metrin juoksun alkuerissä Berliinin EM-kilpailuissa 2018. Hän saavutti samalla matkalla hopeaa Gävlen alle 23-vuotiaiden EM-kilpailuissa 2019 ajalla 4.23,50. Hän juoksi 1 500 metrin sisäratojen Belgian ennätyksen 4.05,71 Liévinissä 9. helmikuussa 2021.
Vanderelst voitti sisäratojen Euroopan-mestaruuden 1 500 metrillä Toruńissa 2021 ajalla 4.18,44. Samana vuonna järjestetyissä Tokion olympialaisissa hän karsiutui 1 500 metrin välierissä. Hän saavutti saman vuoden maastojuoksun EM-kilpailuissa pronssia sekaviestissä. Hän karsiutui 1 500 metrin alkuerissä 2022 sekä Eugenen MM- että  Münchenin EM-kilpailuissa.
Henkilökohtaiset ennätykset > Ulkoradat

| Laji | Aika | Paikka | Päivä |
| --- | --- | --- | --- |
| 800 m | 2.01,68 | Heusden | 1. elokuuta 2020 |
| 1 000 m | 2.35,98 NR | Heusden | 3. heinäkuuta 2021 |
| 1 500 m | 4.02,63 NR | Firenze | 10. kesäkuuta 2021 |
| Maili | 4.26,09 NR | Zagreb | 11. syyskuuta 2022 |
Henkilökohtaiset ennätykset > Sisäradat

| Laji | Aika | Paikka | Päivä |
| --- | --- | --- | --- |
| 800 m | 2.02,50 | Louvain-la-Neuve | 20. helmikuuta 2021 |
| 1 000 m | 2.46,21 | Gent | 25. helmikuuta 2017 |
| 1 500 m | 4.05,71 NR | Liévin | 9. helmikuuta 2021 |
NR = maan ennätys
Erkki Karvinen

Erkki Karvisen suunnittelema Konalanvuoren ostoskeskus Helsingin Konalassa.
Erkki Sakari Karvinen (9. heinäkuuta 1918 Viipuri – 18. lokakuuta 2005) oli suomalainen arkkitehti.
Karvinen kirjoitti ylioppilaaksi Viipurin suomalaisesta lyseosta 1938 ja valmistui arkkitehdiksi Teknillisestä korkeakoulusta 1953. Hän työskenteli Alvar Aallon arkkitehtitoimistossa vuosina 1950–1955 ja hänellä oli oma toimisto vuosina 1953–1988. Karvinen suunnitteli lukuisia ostoskeskuksia pääkaupunkiseudun lähiöihin 1950-luvulta alkaen. Tunnetuin niistä on vuonna 1964 valmistunut Helsingin Puotinharjun ostoskeskus eli Puhos, johon Karvinen suunnitteli myös 1980-luvun laajennuksen. Karvinen suunnitteli Helsinkiin yhteensä yhdeksän ostoskeskusta, joista sittemmin kuusi on purettu. Kolmesta Vantaalle rakennetusta ostoskeskuksesta kaksi on säilynyt. Helsingin Yliskylään Karvisen arkkitehtitoimisto suunnitteli myös asuinkerrostalot. Lisäksi Karvinen laati suunnitelman Lieksan Rukajärven suunnan taistelumuistomerkkiin, jonka toteutti kuvanveistäjä Heikki Häiväoja 1966.
Karvisen suunnittelemia ostoskeskuksia > Helsinki

Kannelmäen ostoskeskus (1959), purettu 2017
Kulosaaren ostoskeskus (1960)
Konalanvuoren ostoskeskus (1961)
Puotilan ostoskeskus (1961), purettu 2022
Suursuon ostoskeskus, Maunula (1962), purettu 2015
Myllypuron ostoskeskus (1965), purettu 2009
Konalan ostoskeskus (1963), purettu 2008
Puotinharjun Puhos (1964)
Yliskylän ostoskeskus (1973), purettu 2019
Karvisen suunnittelemia ostoskeskuksia > Vantaa

Martinkeskus, Martinlaakso (1970), purettu 2016
Pähkinärinteen pohjoinen ostoskeskus (1973)
Hakunilan keskus (1981)
Estradioli

| Estradioli |
| --- | --- |

Tunnisteet
CAS-numero:  50-28-2
PubChem CID:  5757
SMILES:  C[C@]12CC[C@H]3[C@H]([C@@H]1CC[C@@H]2O)CCC4=C3C=CC(=C4)O
Ominaisuudet
Molekyylikaava:  C18H24O2
Moolimassa:  272,39 g/mol
Sulamispiste:  173 °C
Liukoisuus veteen:  Veteen 3,6 mg/l (27 °C)
Estradioli kuuluu estrogeenihormonien ryhmään. Sitä syntyy munarakkulassa, aivokuorella ja  rasvakudoksessa.
Estradioli ohjaa elimistön kehittymistä naisen suuntaan ja aiheuttaa naisen sukupuoliominaisuudet. Estradioli on tärkein naishormoni, mutta sitä on pieniä määriä myös miesten elimistössä.
Estradioli vaikuttaa mielialaan, kilpirauhasen toimintaan, rasvan ja nesteen kertymiseen, luuston ja ihon terveyteen sekä hiusten kuntoon.
Estradioli nopeuttaa hermoimpulssien kulkua aivoissa sekä parantaa aivojen verenkiertoa ja muistiatarvitaan parempi lähde. Lisäksi se lisää aivojen serotoniini-, dopamiini- ja norepinefriinipitoisuuksia, mikä sekin saa aivot toimimaan tehokkaammin.
Verenkierrossa olevan estradiolin määrässä on suurta yksilöllistä vaihtelua. Estradiolin kemiallinen kaava on C18H24O2, moolimassa 272,39 g/mol, sulamispiste 173 °C ja CAS-numero 50-28-2.
Aiheesta muualla

Terveysportti, metatesaurus: Estradioli
PubChem: Estradiol (englanniksi)
Human Metabolome Database (HMDB): Estradiol (englanniksi)
Food Component Database (FooDB): Estradiol (englanniksi)
DrugBank: Estradiol (englanniksi)
Kyoto Encyclopedia of Genes and Genomes (KEGG): Estradiol (englanniksi)
ChemBlink: Estradiol  (englanniksi)
Pherobase: Semiochemical - 17-beta-estradiol (englanniksi)
Bristol University School of Chemistry, Molecule of the Month: Estradiol (englanniksi)
Entropy (Zenith Reunionin albumi)

| Entropy Zenith Reunion |
| --- | --- | --- |

Studioalbumin tiedot
 Julkaistu: 13 marraskuuta 2019
 Tyylilaji: heavy metal
 Kesto: 45.36
 Levy-yhtiö: 7Hard
Zenith Reunionin muut julkaisut
| Utopia 2012 | Entropy 2015 |   |
Entropy on suomalaisen metalli- ja rockyhtyeen Zenith Reunionin toinen albumi. Se julkaistiin vuonna 2015 levymerkillä 7Hard.
Kappaleet

Flood of Lies – 6.54
Miracle – 5.50
Cloud Castles – 4.16
Scarlet Thread – 5.41
Zero One – 5.20
Blood Under the Tree – 8.53
Entropy – 8.39
Arvostelut

Desibeli.net:
Metalliluola:
Aiheesta muualla

Entropy (Zenith Reunionin albumi) Discogsissa. (englanniksi)
Albumi Entropy (Zenith Reunionin albumi) Encyclopaedia Metallum -sivustolla (englanniksi)
Elefsína

| Elefsína Elefsínan kunta Ελευσίνα Δήμος Ελευσίνας |
| --- | --- |
 Elefsínan kaupunkia.
 Kunnan sijainti
 Elefsína
 Koordinaatit: 38°02′38″N, 23°32′30″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Länsi-Attika
Hallinto:  
 – Asutustyyppi:  kunta, kaupunki
 – Kallikrates-koodi:  5001
Pinta-ala:  
 – Kokonaispinta-ala:  37,06 km²
Väkiluku (2011):  29 902
 – Kunnallis­yksikkö:  24 910
 – Kaupunki­yhdys­kunta:  24 910
 – Kaupunki:  24 910
 – Väestötiheys:  806,85 as./km²
Aikavyöhyke:  UTC+2
 – Kesäaika:  UTC+3
 
 www.eleusina.gr 
Infobox OKVirheellinen NIMI-arvo: 
Elefsína (kreik. Ελευσίνα; kath.kreik. Ελευσίς, Elefsís) on Kreikan kaupunki ja samanniminen kunta (Δήμος Ελευσίνας, Dímos Elefsínas), joka sijaitsee Länsi-Attikan alueyksikössä Attikan alueella ja kuuluu Ateenan metropolialueeseen. Koko kunnan pinta-ala on 37,06 neliökilometriä ja väkiluku 29 902. Varsinaisen Elefsínan kaupungin väkiluku on 24 910 (vuonna 2011).
Pyhän Georgioksen (Ágios Geórgios) kirkko.
Elefsína sijaitsee noin 20 kilometriä Ateenan keskustasta luoteeseen. Se on teollisuus- ja satamakaupunki sekä Länsi-Attikan alueyksikön hallinnollinen keskus. Kaupunki sijaitsee samassa paikassa kuin sille nimen antanut antiikin Eleusis, joka oli tunnettu Eleusiin mysteereistä. Eleusiin arkeologinen alue ja sen yhteydessä toimiva Eleusiin arkeologinen museo kuuluvat kaupungin merkittävimpiin nähtävyyksiin.
Nykyinen Elefsínan kunta muodostui, kun Elefsína ja Magoúla yhdistyivät vuoden 2011 alussa Kallikrates-suunnitelman mukaisesti.
Elefsína toimi Euroopan kulttuuripääkaupunkina vuonna 2021 yhdessä Timișoaran kanssa.
Kunnan osat

Vuoden 2011 kuntauudistuksesta lähtien Elefsínan kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
| Kunnallis­yksikkö | Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- | --- |
| Elefsína | Elefsína | Elefsína | 24 910 |
Elefsína: Yhteensä: 24 910
| Magoúla | Magoúla | Magoúla | 4 735 |
| Magoúla | Magoúla | Néos Póntos | 257 |
Magoúla: Yhteensä: 4 992
Yhteensä: 29 902
Aiheesta muualla

Kuvia tai muita tiedostoja aiheesta Elefsína Wikimedia Commonsissa
Δήμος Ελευσίνας. Elefsínan kunnan verkkosivut. (kreikaksi)
Attikan alue
| --- | --- |
Keski-Ateenan alueyksikkö:   Ateena  Dáfni-Ymittós  Filadélfeia-Chalkidóna  Galátsi  Ilioúpoli  Kaisarianí  Výronas  Zográfou 
Pohjois-Ateenan alueyksikkö:   Agía Paraskeví  Amaroúsio  Chalándri  Filothéi-Psychikó  Irákleio  Kifisiá  Lykóvrysi-Péfki  Metamórfosi  Néa Ionía  Papágou-Cholargós  Pentéli  Vrilíssia 
Länsi-Ateenan alueyksikkö:   Agía Varvára  Ágioi Anárgyroi-Kamateró  Aigáleo  Chaïdári  Ílio  Peristéri  Petroúpoli 
Etelä-Ateenan alueyksikkö:   Ágios Dimítrios  Álimos  Ellinikó-Argyroúpoli  Glyfáda  Kallithéa  Moscháto-Távros  Néa Smýrni  Palaió Fáliro 
Pireuksen alueyksikkö:   Keratsíni-Drapetsóna  Korydallós  Níkaia-Ágios Ioánnis Rénti  Pérama  Pireus 
Itä-Attikan alueyksikkö:   Acharnés  Diónysos  Kropía  Lavreotikí  Marathónas  Markópoulo Mesogaías  Oropós  Paianía  Pallíni  Rafína-Pikérmi  Saronikós  Spáta-Artémida  Vári-Voúla-Vouliagméni 
Länsi-Attikan alueyksikkö:   Asprópyrgos  Elefsína  Fylí  Mándra-Eidyllía  Mégara 
Saarten alueyksikkö:   Agkístri  Aígina  Hydra  Kythera  Póros  Salamis  Spétses  Troizinía-Méthana 
Euroopan kulttuuripääkaupunki
| --- | --- |
1980-luku:   1985: Ateena  1986: Firenze  1987: Amsterdam  1988: Länsi-Berliini  1989: Pariisi 
1990-luku:   1990: Glasgow  1991: Dublin  1992: Madrid  1993: Antwerpen  1994: Lissabon  1995: Luxemburg  1996: Kööpenhamina  1997: Thessaloniki  1998: Tukholma  1999: Weimar 
2000-luku:   2000: Avignon · Bergen · Bologna · Bryssel · Helsinki · Krakova · Praha · Reykjavík · Santiago de Compostela  2001: Rotterdam · Porto  2002: Brugge · Salamanca  2003: Graz  2004: Genova · Lille  2005: Cork  2006: Patras  2007: Sibiu · Luxemburg  2008: Liverpool · Stavanger  2009: Vilna · Linz 
2010-luku:   2010: Essen · Istanbul · Pécs  2011: Turku · Tallinna  2012: Guimarães · Maribor  2013: Marseille · Košice  2014: Riika · Uumaja  2015: Mons · Plzeň  2016: San Sebastián · Wrocław  2017: Aarhus · Páfos  2018: Leeuwarden · Valletta  2019: Matera · Plovdiv 
2020-luku:   2020: Rijeka · Galway  2021: Timișoara · Elefsína  2022: Kaunas · Esch-sur-Alzette  2023: Veszprém  2026: Oulu
Emiliano Armenteros

| Henkilötiedot |
| --- | --- | --- | --- |
Koko nimi: Emiliano Daniel Armenteros Volante
Syntymäaika: 18. tammikuuta 1986 (ikä 38)
Syntymäpaikka: Monte Grande, Argentiina
Pelipaikka: keskikenttäpelaaja
Pituus: 178 senttimetriä
Seura
Seura: Osasuna
Pelinumero: 9
Junioriseurat
2000–2003: Banfield
Seurat
| Vuodet | Seura | O | (M) |
| 2003–2005 | Banfield | 17 | (2) |
| 2005–2007 | Independiente | 54 | (6) |
| 2007–2008 | Sevilla Atlético | 69 | (11) |
| 2008–2012 | Sevilla | 17 | (1) |
| 2009–2010 | → Xerez (laina) | 25 | (3) |
| 2010–2011 | → Rayo Vallecano (laina) | 37 | (20) |
| 2012 | → Rayo Vallecano (laina) | 13 | (2) |
| 2012– | Osasuna | 50 | (7) |
 Seurajoukkueuran tilastot kattavat vain kansalliset sarjat, päivitetty 24. helmikuuta 2014.
Emiliano Daniel Armenteros Volante (s. 18. tammikuuta 1986 Monte Grande, Argentiina) on argentiinalainen jalkapalloilija. Hän edustaa Espanjan Primera Divisiónissa pelaavaa Osasunaa ja on pelipaikaltaan keskikenttäpelaaja.
Seurajoukkueura

Armenteros siirtyi kotimaastaan espanjalaisseura Sevillaan vuonna 2007. Hän pelasi kauden 2007–2008 seuran reservijoukkueessa Sevilla Atléticossa. Kauden 2009–2010 hän pelasi lainasopimuksella Xerezissä.
15. heinäkuuta 2010 Armenteros siirtyi jälleen lainalle, tällä kertaa madridilaisseura Rayo Vallecanoon. Hän palasi kesällä 2011 Sevillaan, mutta vähäisen peliajan johdosta hän siirtyi tammikuussa 2012 loppukauden kestävällä lainasopimuksella Rayo Vallecanoon.
Erkki Ilmari

Erkki Ilmari (nimi aiemmin Erkki Ilmari Lehtonen; 9. tammikuuta 1902 Tampere – 8. syyskuuta 1945 Rovaniemi) oli suomalainen kirjailija. Hän käytti myös nimimerkkiä Yrjänä Pirkka.
Lehtosen isä oli talonomistaja. Lehtonen kävi kolme luokkaa Tampereen lyseota, sitten Suomen Taideyhdistyksen piirustuskoulun 1921–1923 ja harjoitti taideopintoja Berliinissä ja Pariisissa 1923–1924. Hän oli puolustusvoimien aliupseerina 1918–1921 ja aikakauslehti Maanantain päätoimittaja 1927–1928. Vuonna 1934 hän oli Keskusmetsäseura Tapion palveluksessa, mutta jäi sitten vapaaksi kirjailijaksi.
Hän osallistui Suomen Taiteilijain näyttelyihin 1922 ja 1928. Lehtonen työskenteli kirjailijan työn ohella toimittajana, kuvittajana sekä piirustuksen ja tyyliopin opettajana.
Erno Paasilinna kuvaa Erkki Ilmaria vauhdikkaaksi kertojaksi, jonka teosten seikkailukas juoniaines on usein kuvausten pohjana. Paasilinna luonnehtii Erkki Ilmarin huumoria terveeksi ja harmittomaksi. Tekstit saavat paikallisväriä perusteellisesta olojen ja tapojen kuvauksesta.
Erkki Ilmarin tunnetuin teos, vuonna 1935 ilmestynyt teollisuusromaani Kaukopää kertoi Enso-Gutzeit Oy:n Kaukopään sulfaattiselluloosatehtaan rakentamisesta Imatralle 1930-luvun alkupuolella. Tehdas oli valmistuessaan vuonna 1935 Euroopan suurin alallaan.
Teoksia

Vedenjakajan takaa: erämiesten parissa Lapin kairoilla ja kiveliöissä. Gummerus 1934
Väärää kultaa: seikkailu Lapissa, Poikain jännityskirjasto n:o 2. Gummerus 1934
Kaukopää, teollisuusromaani. Gummerus 1935, 2. painos 1935, 3. painos 1936
Varastetut suunnitelmat, vakoiluseikkailu, Poikain jännityskirjasto n:o 8. Gummerus 1936
Suomen pankin miljoonat, Poikain jännityskirjasto n:o 11. Gummerus 1937
Hävittävä käsi, romaani. Gummerus 1938 (nimimerkillä Yrjänä Pirkka)
Takojat, romaani vanhasta rautaruukista. Gummerus 1938
Porras-herra, romaani. Gummerus 1945
Aiheesta muualla

Erkki Ilmari : "Lentävä lappalainen", Suomen Kuvalehti, 02.02.1929, nro 5, s. 30, Kansalliskirjaston digitaaliset aineistot
FPU

FPU voi tarkoittaa ainakin seuraavia:
Matematiikkasuoritin (Floating Point Unit)
Fremskrittspartiets Ungdom, norjalainen poliittinen nuorisojärjestö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”FPU”, voi hakea sivunnimihaulla, laajalla sivunnimihaulla tai tekstihaulla.
Entropia (Lauri Porran albumi)

| Entropia Lauri Porra |
| --- | --- | --- |

Studioalbumin tiedot
 Julkaistu: 10. tammikuuta 2018
 Formaatti: SACD
 Tuottaja(t): Ingo Petry
 Kesto: 64.13
 Levy-yhtiö: BIS
Lauri Porran muut julkaisut
| Flyover 2015 | Entropia 2018 | Dust 2019 |
Entropia on Lauri Porran neljäs studioalbumi, joka julkaistiin 10. tammikuuta 2018. Kaikki sävellykset ovat Lauri Porran säveltämiä.
Kappaleet

Kohta – 19.04 (Henri Pulkkinen, Samuli Kosminen, Vili Ollila, Fàtima Boix Cantó, Lahti Symphony Orchestra & Jaakko Kuusisto)
Domino Suite (Aki Rissanen, Lahti Symphony Orchestra & Jaakko Kuusisto)
Stasis – 6.04
Domino – 6.05 (Joonas Riippa, Lahti Symphony Orchestra & Jaakko Kuusisto)
Surrender – 4.55
Concerto for Electric Bass ”Entropia”
I. – 9.48
II. – 6.23 (Lauri Porra, Maaria Leino, Lahti Symphony Orchestra & Jaakko Kuusisto)
III. – 5.42 (Lauri Porra, Lahti Symphony Orchestra, Jaakko Kuusisto, Juha Lauronen, Sami Koskela, Walter Witick & Tuomo Huhdanpaa)
IV. – 6.13
Kohta (Version for Orchestra) – 18.59 (Lahti Symphony Orchestra & Jaakko Kuusisto)
Muusikot

Paperi T – laulu
Joonas Riippa – rummut
Aki Rissanen – piano
Lauri Porra – sähköbasso
Sinfonia Lahti
Jaakko Kuusisto – kapellimestari
Arvostelut

Imperiumi: 8/10
Soundi:
Erasmus Desiderius Wandera

Erasmus Desiderius Wandera (16. huhtikuuta 1930 Dabani – 8. joulukuuta 2022 Mbale) oli ugandalainen roomalaiskatolinen piispa. Hänet vihittiin papiksi 27. joulukuuta 1956 ja nimitettiin Sorotin hiippakunnan johtoon 29. marraskuuta 1980. Piispaksi konsekroinnin suoritti 29. maaliskuuta 1981 Emmanuel Kiwanuka Nsubuga, jota avustivat James Odongo ja Henri Lemaître. Wandera jäi eläkkeelle 27. kesäkuuta 2007.
Wandera kuoli 92-vuotiaana joulukuussa 2022.